**Absalon Divisions**

**Divisionsrådsmøde 2024**

Alle medlemmer af divisionsrådet indkaldes til ordinært divisionsrådsmøde (generalforsamling) i Absalon Division. Andre interesserede er også velkomne til at deltage, dog uden stemmeret.

**Mødet afholdes hos:** Bellahøj 21st Barking, Brønshøjvej 29B, 2700 Brønshøj

**Den 23. maj 2024 kl. 18.30-21.00**

**Program:**

**Kl. 18.30: Velkomst og de første formelle punkter**

Punkt 1 Valg af dirigent og referent

Vi indstiller Allan Hjort Andersen som dirigent og Helene Schiermer som referent.

Punkt 2 Beretning fra divisionen v/divisionschef Mille

Herunder beretning fra divisionens repræsentantskaber

Punkt 3 Kort om årets divisionssommerlejr

Lejrcheferne er til stede og giver en update på planlægningen.

Punkt 4 Oplæg fra Korpsledelsen

V/ Emma Klostergaard Christensen & Erik Korup Pedersen

Punkt 5 Godkendelse af regnskab for 2023

Regnskabet sendes senest en uge før mødet.

Punkt 6 Godkendelse af justeret budget for 2024 og budget for 2025

Budgetterne sendes senest en uge før mødet.

Punkt 7 Vedtagelse af kontingent for 2025

Det indstilles, at kontingentet fastsættes med to opkrævninger af 30 kr. og en opkrævning af

40 kr. Den tredje opkrævning på 40 kr. opkræves kun, hvis budgettet bruges som planlagt.

**Kl. 19.15: Workshops**

I år har vi tre forskellige workshops, som man kan vælge at deltage i. Man må selvfølgelig gerne starte i den ene workshop og så hoppe over i en anden. Workshopsene bliver dog ikke gentaget, så man hopper bare ind/ud af de igangværende debatter, hvis man vil nå at deltage i flere workshops.

1. Familiespejd – en ny gren i din gruppe?

Mange har udtrykt ønske om at starte en gren med familiespejd. Hvad er stopklodsen? Kan vi lave en taskforce i divisionen, der hjælper i gang?

1. Workshop om regnskab – gennemgang af tallene, spørgetime og oplæg til fremtidige ønsker til brug af divisionens midler/ prioritering
2. Hvordan Divisionsledelsen bedst kan understøtte grupperne i deres spejderarbejde? – Divisionsledelsens vigtigste funktion er at understøtte grupperne. Derfor er det relevant, at vi af og til taler om, hvilken form for understøttelse grupperne har behov for og hvordan DL kan bidrage. Enten ved eksisterende kræfter, eller ved flere kræfter udefra.

**Kl. 20.00: Pause & forfriskninger**

**Kl. 20.15: Opsummering fra workshops**

**Kl. 20.30: Resterende formelle punkter**

Punkt 8 Behandling af indkomne forslag

Punkt 9 Vedtagelse af udviklingsplan
Vi har senest vedtaget en udviklingsplan på divisionsrådsmødet 2022. Divisionsledelsen indstiller ikke til ændringer i udviklingsplanen på nuværende tidspunkt, hvorfor punktet ikke kommer til afstemning, medmindre der stilles ændringsforslag under mødet. Udviklingsplanen lyder pt. som følgende:

*”Udviklingsmål 1: En stabil divisionsledelse*

*Delmål 1: Frem mod 2026 skal vi arbejde for at have en stabil divisionsledelse, i den forstand, at den skal have en konstant/stabil størrelse, der kan løse de opgaver der forventes af den, men ikke bekostning af, at der skal være en flydende udskiftning af ledelsen, hvor det er helt okay, at være inde og vende for en kort periode. Ligeledes skal den løbende kunne skaffende kandidater til posten som DC.*

*Delmål 2: Divisions arbejdet skal være attraktivt og en naturlig del af et spejderliv i Absalon Division.*

*Delmål 3: Vi skal få optegnet hvilke opgaver, der forventes af Divisionsledelsen, både de formelle fra korpset, men også de uformelle krav grupper har til ledelsen.*

*Udviklingsmål 2: Et stort fælles arrangement i mellem SL22 og SL26*

*Der skal mellem spejdernes lejr 2022 og 2026 være et stort fælles arrangement, der samler samtlige spejdere i Divisionen."*

Punkt 10 Fastsættelse af antal pladser i divisionsledelsen

Divisionsledelsen indstiller til at divisionsledelsen permanent består af 12 medlemmer. Såfremt det ønskes ændret på et senere tidspunkt, kan der stilles forslag om ændring på et divisionsrådsmøde.

Punkt 11 Valg til bestyrelsen

Valget gælder for en to-årig periode. Er du nysgerrig på, hvad det vil sige at være en del af divisionsledelsen, så send os en mail på dl@absalondivision.dk eller ring til divisionschef Mille på tlf. 61 77 18 92.

Valg af divisionschef (vi ønsker to divisionschefer)

På valg:

*Camilla Dannenberg (Brønshøj-Husum Grp) -> Genopstiller*

Valg af medlemmer

På valg:

*Hector Lange (Søndermark) -> Genopstiller*

*Helene Schiermer (3VV) -> Genopstiller*

*Jesper Svensson (Gyngespejdere) -> Genopstiller*

*Jonatan Nielsen (Lersøparkspejderne) -> Genopstiller*

*Michael Vest Petersen (Søndermark) -> Genopstiller*

*Peter Stevns (Valbyparkspejderne) -> Genopstiller*

*Ellen Kær (3vv og Yggdrasil) -> Genopstiller ikke*

Ikke på valg:

*Allan Hjort Andersen (Lersøparkspejderne)*

*Malthe Gudum (4. Absalon)*

Punkt 12 Valg af revisor

Valget gælder for en etårig periode

Punkt 13 Valg af repræsentanter til:

*Frederiksberg Samråd*

*Københavns Samråd*

*Egemosen*

*Oak City*

*Gillastugan*

Punkt 14 Eventuelt